Diari Oficial de la Generalitat Valenciana


Sumari del DOGV 8622, del 28-08-2019 (2019/8300)

Informació pública de la concessió demanial del camí ramader número 8, carrerassa del camí Caminàs, en el terme municipal de Castelló de la Plana. Expedient STMA/SF/VP/105/2019.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   8622

Data del DOGV
:   28-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8300


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de la concessió demanial del camí ramader número 8, carrerassa del camí Caminàs, en el terme municipal de Castelló de la Plana. Expedient STMA/SF/VP/105/2019. [2019/8300]  
A la Direcció Territorial de Castelló, de la Conselleria d'Agricultura, Desenvolupament Rural, Emergència Climàtica i Transició Ecològica, es tramita expedient per a autorització de concessió demanial en el domini públic en el camí ramader número 8, carrerassa del camí Caminàs en el terme municipal de Castelló de la Plana, amb motiu de sol·licitud formulada per l'Ajuntament de Castelló de la Plana per a l'execució del Projecte d'execució d'obres de via verda per a vianants i cicloturistes en el camí Caminàs.  
Les actuacions objecte d'aquesta concessió demanial consisteixen en l'execució d'un col·lector d'aigües pluvials entre el camí Villamargo i l'avinguda Germans Bou, inclòs en el referit projecte, en el camí ramader número 8, carrerassa del camí Caminàs. La resta d'actuacions recollides en el projecte bàsicament suposen la creació d'una zona de passeig a peu i de trànsit de bicicletes separada de la del trànsit de vehicles mitjançant una alineació d'arbres i vegetació de menor talla, complementada amb elements de mobiliari urbà, com ara bancs, papereres i un sistema d'il·luminació, i condicionament dels drenatges (excepte el col·lector esmentat), a executar entre l'ermita de Lledó i el peiró de l'ermita de Sant Jaume, al llarg d'una distància aproximada de 4,7 km, es tramiten amb un procediment d'ocupació temporal del mateix camí ramader dins de l'expedient STMA/SF/VP/101/2019. Tots dos expedients se sotmeten a exposició pública de forma simultània.  
  
De conformitat amb el que es disposa en l'article 33 de la Llei 3/2014, d'11 de juliol, de la Generalitat, de vies pecuàries de la Comunitat Valenciana i l'article 83 de la Llei 39/2015, d'1 d'octubre, del procediment administratiu comú de les administracions públiques, s'obri informació pública durant el termini d'un mes, comptat a partir de l'endemà de la publicació del present anunci en el Diari Oficial de la Generalitat Valenciana, perquè qualsevol persona física o jurídica puga examinar l'expedient i formular per escrit les al·legacions que estime pertinent, en les dependències del Servei Territorial de Medi Ambient, de la Direcció Territorial de Castelló, d'Agricultura, Desenvolupament Rural, Emergència Climàtica i Transició Ecològica situades en l'avinguda Germans Bou, número 47, edifici PROP, planta 3a.  
  
  
Castelló de la Plana, 13 d'agost de 2019.- El director territorial: Antoni Lluís García Sanz.